Hou jy van legkaart bou? Darem sleg as daar ‘n paar stukkies weg is, nè? As jy nog ‘n paar stukkies nodig het om die legkaart klaar te bou. En hulle is net skoonveld. Die verhaal van die kerk is ook só. Soos ‘n groot legkaart. Die meeste van die stukkies is daar. Die meeste van die stukkies is in plek. Maar, daar is ‘n paar stukkies wat lyk asof hulle nie inpas nie. Ons weet nie mooi wat om met hulle te maak nie. Toe Josef en Maria in Betlehem kom, sê Lukas vir ons, was daar geen plek vir hulle in die herberg nie (Luk 2:7). Waarom sou Lukas dié stukkie detail vir ons vertel? Hoe kan ‘n mens hierdie stukkie van die legkaart laat inpas? Natuurlik weet ons dat dit ‘n besige tyd was. Daar was baie wat op Betlehem toegesak het vir die sensus. Al die herberge was vol. Al die kamers geneem. Maar, God het tog hierdie geboorte van vóór die skepping van hierdie wêreld al beplan? Deur die eeue het Hy die legkaart stukkie vir stukkie laat bou. Hoe kan dit dan wees dat daar nie plek in ‘n herberg in Betlehem vir Josef en Maria was nie? Kom luister Sondag hoe dié stukkie van die legkaart inpas. En hoe Paulus vir ons die laaste stukkie van die legkaart gee in Titus 2:11-14.
Ons kan dus nie anders as om alle eredienste in die kerkgebou vir November af te stel en net voort te gaan met die eredienste op Youtube nie. Daar is dus die volgende drie Sondae nie eredienste in die kerk nie.
Baie sterkte vir almal wat worstel met die uitwerking van die virus in hulle lewe. Mag die Here ons deur hierdie moeilike tyd dra en weer saambring met nuwe krag as ‘n gemeenskap van gelowiges.
Soos u weet is ons Gemeente jaarliks verantwoordelik vir die kersgeskenke van die 15 dogters by Huis 5, MTR Smit Kinderoord. Om soos gebruiklik ‘n kersboom in die voorportaal te plaas, is die jaar onprakties en daarom neem ek – Laetitia Greyling – die vrymoedigheid om die versoek op hierdie wyse deur te gee:
Dwaalleraars was nog altyd die kruis van die kerk. Veral dié wat hulle eie dwaashede verkondig het. Dié wat óf die wet óf die evangelie afgekraak het. En nie besef het dat daar ‘n integrale verband daartussen bestaan nie. Albei kom immers van God af! Maar, as Paulus met Timoteus hieroor gesels in sy eerste brief dan wy hy wel oor die onkunde van die dwaalleraars uit. Wys met hoeveel venyn hulle die waarheid teenstaan. Maar, die eerste ding wat hy vir Timoteus aanraai in die gemeente is nie om hulle soseer teë te staan nie. Nee, hy begin met die opdrag dat die gemeente sal bid – vir alle mense! Kom leer prakties hoe om met smekinge, gebede, voorbidding en danksegging mee te werk dat God mense tot ‘n kennis van die waarheid kan begelei.
Ons besef egter dat ons nog nie die voorskoolse kinders in die konsistorie kan akkommodeer nie. En die kategese vir die laerskoolkinders kan ook nog nie hervat in die klaskamers nie. Ons volstaan dus hierdie jaar met die Kindertyd wat by ons twee Youtube dienste ingesluit is. Sowel as met die Lofkabouters op Youtube vir ons kategese.
Dink en bid egter saam met ons oor ons kinderbediening. Ons wil dit graag hervat in die nuwe jaar. Ons het leiers nodig wat sal voorvat en saam beplan aan die kinderbediening. Kontak my as die Here dit op jou hart lê om betrokke te raak.